У току мартовских догађаја 1941. активно је учествовао у демонстрацијама против приступања Тројном пакту и организовању људи за одбрану земље. Након окупације Југославије и формирања усташке Независне Државе Хрватске, активно је радио на организовању Народноослободилачког покрета (НОП). Крајем маја 1941. учествовао је на Обласном партијском саветовању на коме је формирано Обласно војно руководство за тузланску област. Учествовао је и на састанку Обласног комитета КПЈ 17. јула 1941. када су основани Обласни војни штаб и срески штабови и вршене друге припреме за организовање устанка.